CELEX: 51984PC0122(01)
Language: el
Date: 1984-03-07
Title: Πρόταση κανονισμού του Συμβουλίου για τη σύναψη συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας των Σεϋχέλλων σχετικά με την αλιεία στα ανοικτά των Σεϋχέλλων

Αριθ. C 81/8                        Επίσημη Εφημερίδα των Ευρωπαϊκών Κοινοτήτων                             22
             Πρόταση κανονισμού του Συμβουλίου για τη σύναψη συμφωνίας μεταξύ της Ευρωπαϊκής Οικο­
             νομικής Κοινότητας και της Κυβέρνησης της Δημοκρατίας των Σεϋχέλλων σχετικά με την
                                            αλιεία στα ανοικτά των Σεϋχέλλων
                                                   COM(84) 122 τελικό
                         (Υποβληθείσα από την Επιτροπή στο Συμβούλιο στις 9 Μαρτίου 1984)
                                                       (84/C 81/10)
             ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
             Έχοντας υπόψη:
             τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
             την πρόταση της Επιτροπής,
             τη γνώμη του Ευρωπαϊκού Κοινοβουλίου,
             Εκτιμώντας ότι είναι προς το συμφέρον της Κοινότητας να εγκριθεί η συμφωνία μεταξύ της
             Ευρωπαϊκής Οικονομικής Κοινότητας και της Κυβέρνησης της Δημοκρατίας των Σεϋχέλλων
             σχετικά με την αλιεία στα ανοικτά των Σεϋχέλλων, που υπεγράφη             στις      1984,
             ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                                         Άρθρο 1
             Η συμφωνία μεταξύ της Ευρωπαϊκής Οικονομικής Κοινότητας και της Κυβέρνησης της Δημο­
             κρατίας των Σεϋχέλλων σχετικά με την αλιεία στα ανοικτά των Σεϋχέλλων εγκρίνεται εξ ονό­
             ματος της Κοινότητας.
             Το κείμενο της συμφωνίας επισυνάπτεται στον παρόντα κανονισμό.
                                                         Άρθρο 2
             Ο Πρόεδρος του Συμβουλίου προβαίνει στην ανακοίνωση που προβλέπεται στο άρθρο 14 της
             συμφωνίας (').
                                                         Άρθρο 3
             Ο παρών κανονισμός αρχίζει να ισχύει την τρίτη ημέρα από τη δημοσίευση του στην
             Επίσημη Εφημερίδα των Ευρωπαϊκών Κοινοτήτων.
             Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
             κράτος μέλος.
             (') Η ημερομηνία ενάρξεως ισχύος της συμφωνίας θα δημοσιευθεί στην Επίσημη Εφημερίδα των Ευρω­
                 παϊκών Κοινοτήτων με τη φροντίδα της Γενικής Γραμματείας του Συμβουλίου.
                                              ΑΝΤΑΛΛΑΓΗ ΕΠΙΣΤΟΛΩΝ
             για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας
             και της Κυβέρνησης της Δημοκρατίας των Σεϋχέλλων σχετικά με την αλιεία στα ανοικτά των
                                                        Σεϋχέλλων
                                              Ανταλλαγή επιστολών αριθ. 1
                             Α. Επιστολή της Κυβέρνησης της Δημοκρατίας των Σεϋχέλλων
             Κύριε Πρόεδρε,
             Αναφερόμενος στη συμφωνία αλιείας μεταξύ της Ευρωπαϊκής Οικονομικής Κοινότητας και
             της Κυβέρνησης της Δημοκρατίας των Σεϋχέλλων που μονογραφήθηκε σήμερα, έχω την τιμή
             να σας γνωστοποιήσω ότι η κυβέρνηση των Σεϋχέλλων είναι πρόθυμη να εφαρμόσει τη
             συμφωνία αυτή, καθώς και το παράρτημα και το πρωτόκολλο που τη συνοδεύουν, από τις 11
             Ιανουαρίου 1984, προσωρινά και αναδρομικά, εν αναμονή της έναρξης ισχύος σύμφωνα με το
             άρθρο 14 της εν λόγω συμφωνίας, εφόσον η Ευρωπαϊκή Οικονομική Κοινότητα είναι διατε­
             θειμένη να κάνει το ίδιο.